**Ministru kabineta noteikumu projekta “Grozījumi Ministru kabineta 2018. gada 21. augusta noteikumos Nr. 531 “Noteikumi par neatkarīgu ekspertu kompetences novērtēšanu un profesionālās darbības uzraudzību ēku energoefektivitātes jomā”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir pilnveidot neatkarīgu ekspertu profesionālo kvalifikāciju un uzraudzības procesus. Lai sasniegtu minēto mērķi, noteikumu projekts paredz: 1. īslaicīgu profesionālo pakalpojumu sniedzēju reģistrāciju neatkarīgu ekspertu reģistrā ēku energoefektivitātes jomā;
2. Latvijas standartu tiešsaistes lasītavas abonēšanu par pazeminātu gada maksu 30 *euro* apmērā sertificētajiem neatkarīgiem ekspertiem (pievienojot standartu tiešsaistes lasītavas abonēšanas maksu patstāvīgās prakses uzraudzības gada maksai par darbības jomu ar agrāko piešķiršanas datumu);
3. papildus gadījumus, kuros kompetences pārbaudes iestāde uzaicina neatkarīgo ekspertu uz kompetences novērtēšanu;
4. uzlabot pārkāpuma uzskaites soda punktu sistēmu un nodrošināt precīzāku pārkāpumu definējumu.

Atbilstoši spēkā esošo noteikumu 20.2.punktam neatkarīgam ekspertam līdz kārtējā gada 1. aprīlim jāsamaksā profesionālā darbības uzraudzības gada maksu, par kuru rēķinus centralizēti izsūtīs no būvniecības informācijas sistēmas (turpmāk – BIS). Būtu nepieciešams, ka no BIS tiktu izsūtīts viens rēķins un vienā laikā par gada uzraudzības maksu un gada maksu par Latvijas standartu tiešsaistes lasītavas abonēšanu. Ievērojot minēto, noteikumi stāsies spēkā 2021. gada 1. aprīlī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ekonomikas ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. **Par īslaicīgu profesionālo pakalpojumu sniedzēju reģistrāciju neatkarīgu ekspertu reģistrā ēku energoefektivitātes jomā.**

Likuma “Par reglamentētajām profesijām un profesionālās kvalifikācijas atzīšanu” (turpmāk – likums) 42. panta astotā daļa nosaka, ka institūcija, kas izsniedz profesionālās kvalifikācijas atzīšanas apliecības, reģistrē īslaicīgu profesionālo pakalpojumu sniedzēju, ja darbībai reglamentētajā profesijā Latvijas Republikā saskaņā ar normatīvajiem aktiem ir nepieciešama reģistrācija profesionālajā organizācijā vai reģistrā, vai nosūta lēmuma izsniegt atļauju īslaicīgu profesionālo pakalpojumu sniegšanai, deklarācijas un tai pievienoto dokumentu kopijas institūcijai, kura veic pagaidu reģistrāciju.Līdz ar likuma 42. panta astoto daļu likumā “Par reglamentētajām profesijām un profesionālās kvalifikācijas atzīšanu” (ar 2008. gada 17. jūlija grozījumiem, kas stājās spēkā 2008. gada 13. augustā) ir pārņemts Eiropas Parlamenta un Padomes 2005. gada 7. septembra Direktīvas 2005/36/EK par profesionālo kvalifikācijas atzīšanu (turpmāk – direktīva 2005/36/EK) 6. panta a) punkts, kas nosaka, ka saskaņā ar 5. panta 1. punktu uzņēmēja dalībvalsts atbrīvo pakalpojumu sniedzējus, kuriem ir statuss citā dalībvalstī, no prasībām, ko tā profesionāļiem, kam ir statuss tās teritorijā, izvirza attiecībā uz profesionālas organizācijas vai struktūras atļauju, reģistrāciju vai dalību tajā. Lai veicinātu to teritorijā spēkā esošo disciplināro noteikumu piemērošanu saskaņā ar 5. panta 3. punktu, dalībvalstis var paredzēt vai nu automātisku pagaidu reģistrāciju vai pro forma dalību šādā profesionālā organizācijā vai struktūrā, ja šāda reģistrācija vai dalība nekādā veidā nekavē vai nesarežģī pakalpojumu sniegšanu un nerada papildus izmaksas pakalpojumu sniedzējam. Šīs direktīvas 7. panta 1. punktā minētās deklarācijas kopiju un, attiecīgā gadījumā, tās atjaunojuma kopiju, kam - attiecībā uz 7. panta 4. punktā minētajām profesijām, kurām ir ietekme uz sabiedrības veselību un drošību vai uz kurām saskaņā ar III sadaļas III nodaļu attiecas automātiska atzīšana - pievieno 7. panta 2. punktā minēto dokumentu kopijas, kompetentā iestāde nosūta atbilstīgajai profesionālajai organizācijai vai struktūrai; to šādā nolūkā uzskata par automātisku pagaidu reģistrāciju vai pro forma dalību.Ministru kabineta 2018. gada 21. augusta noteikumi Nr. 531 “Noteikumi par neatkarīgu ekspertu kompetences novērtēšanu un profesionālās darbības uzraudzību ēku energoefektivitātes jomā” kuri, tostarp, nosaka neatkarīga eksperta reģistrācijas kārtību, reģistra datu saturu un izmantošanas kārtību, nenosaka atsevišķu kārtību kādā tiek veikta īslaicīgu profesionālo pakalpojumu sniedzēju reģistrācija neatkarīgu ekspertu reģistrā ēku energoefektivitātes jomā (turpmāk – neatkarīgu ekspertu reģistrs).Ņemot vērā minēto, ar mērķi pilnveidot tiesību normas attiecībā uz īslaicīgu profesionālo pakalpojumu sniedzējiem, tajā skaitā pilnveidojot valsts pārvaldes pakalpojumus “Neatkarīga eksperta kompetences apliecināšana”, “Neatkarīga eksperta profesionālās darbības uzraudzība” un “Neatkarīga eksperta reģistrācija” ir izstrādāts Ministru kabineta noteikumu projekts “Grozījumi Ministru kabineta 2018. gada 21. augusta noteikumos Nr. 531 “Noteikumi par neatkarīgu ekspertu kompetences novērtēšanu un profesionālās darbības uzraudzību ēku energoefektivitātes jomā”” (turpmāk – noteikumu projekts). Iepriekš minētie valsts pārvaldes pakalpojumi tiek sniegti, izmantojot gan klātienes, gan neklātienes kanālus. Noteikumu projekts paredz pienākumu kompetences pārbaudes iestādei Būvniecības informācijas sistēmas neatkarīgu ekspertu reģistrā reģistrēt personu, kas ārvalstīs ieguvusi profesionālo kvalifikāciju reglamentētajā profesijā, tiesības sniegt īslaicīgus profesionālos pakalpojumus kādā no ēku energoefektivitātes jomām.1. **Par Latvijas standartu tiešsaistes lasītavas abonēšanu par pazeminātu gada maksu 30 *euro* apmērā sertificētajiem neatkarīgiem ekspertiem (pievienojot standartu tiešsaistes lasītavas abonēšanas maksu patstāvīgās prakses uzraudzības gada maksai par darbības jomu ar agrāko piešķiršanas datumu).**

Noteikumu projekts paredz arī instrumentu Latvijas nacionālo standartu un Eiropas standartu būvniecības un energoefektivitātes jomā neierobežotai pieejamībai neatkarīgiem ekspertiem. Šādu standartu neierobežotu un finansiāli atvieglotu pieejamību kā nepieciešamu ēku energoefektivitātes nozares sakārtošanai un uzlabošanai ir atbalstījusi arī pati nozare, proti, neatkarīgo ekspertu kompetences uzraudzības iestāde biedrība “Latvijas Siltuma, gāzes un ūdens tehnoloģijas inženieru savienība”, ievērojot to, ka līdz šim nozares neatkarīgajiem ekspertiem standartu pieejamība galvenokārt ir bijusi finansiāli apgrūtināta, jo standartu tiešsaistes lasītavas abonēšanas gada maksa šobrīd izmaksā 313,39 *euro* gadā. Turklāt jāmin, ka gadījumā, ja neatkarīgs eksperts vēlētos iegādāties standartus savā īpašumā, tad ICS grupā 91.120.10 Siltumizolācija. Ēku energoefektivitātes standartu iegādes cena vienam speciālistam ir 2541,86 *euro* ar PVN. Savukārt citu ICS grupu, kuras arī nepieciešamas ekspertiem darbā, iegāde prasītu 8813.56 EUR. Skat.tabulu:

|  |  |  |
| --- | --- | --- |
| ICS grupa | standartu skaits | summa EUR bez PVN |
| **91.120.10 Siltumizolācija. Ēku energoefektivitāte** | **115** | **2174.42** |
| 91.100.60 Skaņas un siltumizolācijas materiāli | 108 | 1559.54 |
| 91.140.10 Apkures sistēmas | 110 | 1990.31 |
| 91.140.30 Ventilācija un gaisa kondicionēšana | 137 | 2227.21 |
| 91.140.65 Ūdens sildīšanas iekārtas | 37 | 588.27 |
| 27.015.00 Energoefektivitāte. Energotaupība. | 9 | 167.14 |
| 27.220.00 Siltuma reģenerācija. Siltumizolācija | 7 | 106.67 |
| kopā | **523** | **8813.56** |

Turkāt jāņem vērā, ka standartu “dzīves ilgums” ir 5 gadi un pēc tam standartos tiek veikti grozījumi, kuru iegādei atkal būtu nepieciešami finanšu līdzekļi. Savukārt noteikumu projekts paredz, ka turpmāk kā uzraudzības gada maksas sastāvdaļa par standartu tiešsaistes lasītavas abonēšanu būs jāmaksā samazināta maksa – 30 euro gadā. Līdz ar to, izstrādātais regulējums pēc būtības ievērojami samazina izmaksas neatkarīgajiem ekspertiem (gada griezumā samazinājums sastāda 283,19 *euro* vienam ekspertam), tādējādi uzlabojot pieejamību aktuālai un precīzai informācijai viņu profesionālās darbības veikšanai. Šāda standartu neierobežota pieejamība un abonēšana, maksājot samazinātu 30 eur maksu jau ir noteikta būvspeciālistiem saskaņā ar Ministru kabineta 2018. gada 20. marta noteikumu Nr. 169 “Būvspeciālistu kompetences novērtēšanas un patstāvīgās prakses uzraudzības noteikumi” 65. punkta 65.2.apakšpunktu, turklāt būvspeciālistiem vienlaikus var būt arī neatkarīga eksperta energoefektivitātes jomā kvalifikācija, kas nozīmē, ka ēku energoefektivitātes nozarē šobrīd pastāv nevienlīdzīga situācija, kurā vieniem specialistiem standarti ir pieejami par pieejamu maksu, savukārt citiem ir jāmaksā maksa atbilstoši SIA “Latvijas standarts” standarta cenrādim.Papildus jānorāda, ka līdz šim augstā standartu cena ir veicinājusi krāpnieciskās darbības ar to prettiesisku pavairošanu, pārkāpjot autortiesību regulējumu. Noteikumu projekts paredz, ka kompetences pārbaudes iestādes sadarbībā ar nacionālo standartizācijas institūciju neatkarīgiem ekspertiem nodrošinās tiešsaistes piekļuvi Latvijas standartiem (vairāk nekā 190 dažādi standarti). Atbilstoši noteikumu projektam kompetences pārbaudes iestādēm būs pienākums noslēgt līgumu ar nacionālo standartizācijas institūciju (saskaņā ar Standartizācijas likuma 7. panta pirmās daļas 1. punktu – sabiedrība ar ierobežotu atbildību “Standartizācijas, akreditācijas un metroloģijas centrs”) par standartu abonēšanu tās sertificētajiem neatkarīgiem ekspertiem par pazeminātu gada maksu, pievienojot standartu abonēšanas maksu 30 *euro* apmērā patstāvīgās prakses uzraudzības gada maksai par darbības jomu ar agrāko piešķiršanas datumu. Gadījumā, ja neatkarīgam ekspertam ir arī būvspeciālista sertifikāts, tad personai nebūs jāmaksā abonēšanas gada maksa 30 *euro* apmērā par abiem iegūtajiem sertifikātiem. Attiecīgajā gadījumā sertificētā persona maksās abonēšanas maksu 30 *euro* apmērā patstāvīgās prakses uzraudzības gada maksai par sertifikātu ar agrāko piešķiršanas datumu.Atbilstoši Standartizācijas likuma 13. pantam standartu piemērošana ir brīvprātīga, savukārt Ministru kabinets var noteikt obligāti piemērojamus Latvijas nacionālos standartus. Kā piemēram, Ministru kabineta 2013. gada 25. jūnija noteikumi Nr. 348 “Ēkas energoefektivitātes aprēķina metode” nosaka ēkas energoefektivitātes aprēķina metodi. Metodi lieto, sastādot enerģijas bilanci ēkas līmenī. Ja sastāda enerģijas bilanci ēkas inženiertehnisko sistēmu līmenī vai ja ēkas aprēķinātā apkurei nepieciešama enerģija ir mazāka par 50 kilovatstundām uz aprēķina platības kvadrātmetru gadā, veic detalizētu aprēķinu saskaņā ar standartu LV EN ISO 13790:2009 L “Ēku energoefektivitāte. Telpu apsildīšanas un dzesēšanas energopatēriņa aprēķināšana”.Metode izstrādāta saskaņā ar standartiem ēku energoefektivitātes jomā, kurus izstrādājusi Eiropas Standartizācijas Organizācija (the European Committee for Standardization – CEN) un satur atsauces uz 16 citiem CEN standartiem, kuri praksē tieši piemērojami ēku energoefektivitātes jomā: * LVS EN ISO 6946:2009 L “Ēku būvkomponenti un būvelementi. Siltumpretestība un siltumapmaiņas koeficients. Aprēķināšanas metodika”;
* LVS EN ISO 10077-1:2009 L “Logu, durvju un slēģu siltumtehniskās īpašības. Siltumcaurlaidības aprēķināšana. 1.daļa: Vispārīgi”;
* LVS EN ISO 12569:2002 “Ēku siltumizolācija - Gaisa apmaiņas noteikšana ēkās - Iezīmētās gāzes izklīdināšanas metode”;
* LVS EN ISO 13786:2008 “Ēku būvkomponentu siltumtehniskās īpašības. Dinamiskie siltumtehniskie raksturlielumi. Aprēķināšanas metodika”;
* LVS EN ISO 13789:2008 “Ēku siltumtehniskās īpašības. Siltuma pārejas un telpu vēdināšanās radītās siltuma apmaiņas koeficients. Aprēķināšanas metodika”;
* LVS EN 15193:2008 “Ēku energoefektivitāte. Enerģētiskās prasības apgaismei”;
* LVS EN 15232:2007 “Ēku energoefektivitāte. Ēku automātikas, regulācijas un pārvaldības ietekme”;
* LVS EN 15241:2007 “Ēku ventilācija. Metodes, kā aprēķināt ventilācijas un caursūces radītus enerģijas zudumus komerciālās ēkās”;
* LVS EN 15242:2007 “Ēku ventilācija. Aprēķinu metodes gaisa caurplūdes (ieskaitot caursūci) noteikšanai ēkās”;
* LVS EN 15243:2007 “Ēku ventilācija. Telpu temperatūras, kā arī siltumslodzes un enerģijas rēķināšana ēkām ar telpu kondicionēšanas sistēmām”;
* LVS EN 15316-2-1:2009 L “„Ēku apkures sistēmas. Sistēmas energoprasību un lietderības koeficientu aprēķināšanas metode. 2-1. daļa: Siltumatdeves sistēmas telpu apsildei”
* LVS EN 15316-2-3:2009 L “Ēku apkures sistēmas. Sistēmu energoprasību un lietderības koeficientu aprēķināšanas metode. 2-3. daļa: Siltumsadales tīkli telpu apsildei”;
* LVS EN 15316-3-1:2009 L “Ēku apkures sistēmas. Sistēmu enerģijas patēriņa un efektivitātes aprēķināšanas metodika. 3-1. daļa: Mājsaimniecību karstā ūdens sistēmas: prasību noteikšana (ūdens apgādes sistēmas prasības)”
* LVS EN 15316-3-2:2008 “Ēku apsildes sistēmas. Sistēmu energoprasību un efektivitātes aprēķināšanas metodika. 3-2. daļa: Mājas karstā ūdens sistēmas: karstā ūdens sadale”;
* LVS EN 15316-3-3:2009 L “Ēku apsildes sistēmas. Sistēmu energoprasību un lietderības aprēķināšanas metode. 3-3. daļa: Mājas karstā ūdens sistēmas: karstā ūdens sagatavošana”
* LVS EN 15459:2008 “Ēku energoefektivitāte. Ēku energosistēmu ekonomiskā izvērtēšana”.

Papildus ēku energoefektivitātes jomā piemērojamie standarti noteikti Ministru kabineta 2019. gada 25. jūnija noteikumos Nr. 280 “Noteikumi par Latvijas būvnormatīvu LBN 002-19 “Ēku norobežojošo konstrukciju siltumtehnika”” un Ministru kabineta 2013. gada 9. jūlija noteikumos Nr. 383 “Noteikumi par ēku energosertifikāciju”. **Obligātas maksas par standartu tiešsaistes lasītavas piekļuvi noteikšanai ir leģitīms mērķis** – nodrošināt sabiedrības veselībai un drošībai atbilstošus ēku energoefektivitātes aprēķina pakalpojumus. Padarot standartus pieejamākus, tautsaimniecība iegūs potenciāli kvalitatīvākus neatkarīga eksperta pakalpojumus un izstrādātos ēku energosertifikātus, kā arī apkures un gaisa kondicionēšanas sistēmu pārbaudes aktus. Neatkarīgā eksperta ēku energoefektivitātes jomā profesionālā darbība un profesionālo pienākumu pildīšanas kvalitāte nodrošina sabiedrības kopumā un katra indivīda mājokļa vai darba telpas drošību, kvalitāti un nekaitīgumu. Ievērojot, to, ka noteiktajam obligātajam pienākumam maksāt standartu abonēšanas maksu ir leģitīms mērķis, Ekonomikas ministrija sniedz pamatojumu šāda personas tiesību ierobežojuma **samērīgumam** atbilstoši Satversmes tiesas praksē nostiprinātajam samērīguma principam. Lai izvērtētu pamattiesību ierobežojuma samērīgumu, jānoskaidro: 1) vai izraudzītie līdzekļi ir piemēroti leģitīmā mērķa sasniegšanai; 2) vai nepastāv personu pamattiesības mazāk ierobežojoši (saudzējošāki) līdzekļi; 3) vai labums, ko iegūs sabiedrība, ir lielāks par indivīda tiesībām un likumiskajām interesēm nodarīto zaudējumu (*Satversmes tiesas 2011. gada 30. marta sprieduma lietā Nr. 2010-60-01 23. punkts*). Ja tiek atzīts, ka pamattiesību ierobežojums neatbilst kaut vienam no šiem kritērijiem, tad tas neatbilst samērīguma principam un ir prettiesisks *(Satversmes tiesas 2007.gada 16.maija sprieduma lietā Nr. 2006-42-01 11.punkts).*1. **vai izraudzītie līdzekļi ir piemēroti leģitīmā mērķa sasniegšanai**

Noteikumu projektā izraudzītais līdzeklis – standartu tiešsaistes lasītavas abonēšanas maksa kā obligāta maksas daļa par profesionālās darbības uzraudzību ir piemērots līdzeklis leģitīmā mērķa sasniegšanai, jo neatkarīgā eksperta ēku energoefektivitātes jomā profesionālās darbības kvalitāte ir tiešā veidā atkarīga no standartu lietošanas, savukārt standartu lietošana tiešā veidā ir atkarīga no standartu pieejamības. Standartu pieejamību šobrīd ierobežo augstā maksa par standartu tiešsaistes piekļuvi (gadā) vai arī to iegādes maksa. Proti, standarti ir autoratlīdzības objekti un par to pieejamību brīvā formā jeb precīzāk jebkurā diennakts laikā neatkarīgi no ģeogrāfiskās lokācijas šobrīd ir nepieciešams ieguldīt lielus finanšu līdzekļus (skat. anotācijas I sadaļas 2.punktu - vidējā energoefektivitātes jomas standarta cena ir 22,70 *euro*. Lai iegādātos visus nepieciešamos standartus tikai ICS grupā 91.120.10 Siltumizolācija. Ēku energoefektivitāte -šo standartu iegādes cena vienam speciālistam ir 2541,86 *euro* ar PVN. Savukārt citu ICS grupu, kuras arī nepieciešamas ekspertiem, iegāde prasītu 8813.56 EUR. Turkāt jāņem vērā, ka standartu “dzīves ilgums” ir 5 gadi un pēc tam standartos tiek veikti grozījumi, kuru iegādei atkal būs nepieciešami finanšu līdzekļi. Individuāla *tiešsaistes piekļuve* neatkarīgam ekspertam izmaksātu 313,39 *euro* gadā. Savukārt noteikumu projekts paredz, ka neatkarīgam ekspertam gadā par standartu tiešsaistes lasītavas piekļuvi ir jāmaksā 30 *euro*.Noteikumu projektā piedāvātais vienotais standartu abonēšanas risinājums nodrošinās ērtu visu uz ēku energoefektivitāti attiecināmo standartu pieejamību. Katrs neatkarīgais eksperts varēs piekļūt tam nepieciešamajam standartam jebkurā vietā un jebkurā brīdī un attiecīgi izmantot tos, pildot profesionālos pienākumus, kā arī sekot līdzi standartu aktuālajām redakcijām.1. **vai nepastāv personu pamattiesības mazāk ierobežojoši (saudzējošāki) līdzekļi**

Latvijas standartu lasītavā klātienē Kr. Valdemāra ielā 157, Rīgā ir iespējams bez maksas iepazīties ar standartu saturu, taču šāda kārtība neatkarīgam ekspertam prasa papildu laika resursus un laika plānošanu (pašreiz lasītavas darba laiks ir piecas stundas darba dienās un četras stundas pirmssvētku dienās), sevišķi, ja neatkarīga eksperta dzīvesvieta vai profesionālās darbības vieta ir ārpus Rīgas. Turklāt darbs ar standartiem lasītavā nav ērts, ņemot vērā nepieciešamību vienlaikus izmantot arī citu dokumentāciju. Rezultātā standartu izmantošana ir ļoti laikietilpīgs process, kas līdz šim radījis pamatotu risku, ka neatkarīgi eksperti pilnvērtīgi neizmanto nepieciešamos standartus savā ikdienas profesionālajā darbā. Savukārt, neizmantojot aktuālos standartus, netiek nodrošināta korekta, personu veselībai un drošībai atbilstoša ēkas energoefektivitātes noteikšana, rezultātā novedot pie negatīvām sekām personu veselībai un drošībai (jo tiek noteikti nepiemēroti pasākumi ēkas energoefektivitātes uzlabošanai). Ievērojot minēto, Ekonomikas ministrija ir secinājusi, ka spēkā esošais alternatīvais risinājums praksē ir pierādījis savu *neefektivitāti*. Pat ja pagarinātu standartu lasītavas darba laiku vai ieviestu papildus lasītavas citās Latvijas pilsētās, tas neatrisinātu tādā pašā kvalitātē pastāvošo problēmsituāciju standartu nekorektā lietošanā un nelietošanā vispār, jo darbs lasītavā no ikdienas prakses viedokļa ir faktiski neiespējams. Lasītavas stundas ir ierobežotas jebkurā gadījumā, lasītava atrodas noteiktā vietā – taču neatkarīgajiem ekspertiem ir nepieciešama arī cita papildus dokumentācija un darba materiāli ēku energoefektivitātes aprēķina veikšanai. Darbs ikdienā standartu lasītavā ikdienas kvalitatīvā darba režīmā praktiski nav iespējams.Ievērojot augstākminēto, nepastāv citi alternatīvi, personas pamattiesību mazāk ierobežojoši (saudzējošāki) līdzekļi, kas nodrošinātu leģitīmā mērķa sasniegšanu tādā pašā kvalitātē kā gadījumā, kad neatkarīgajam ekspertam ir jāmaksā samazināta (30 eur - 313,39 eur vietā) ikgadēja daļa no uzraudzības maksas. **3) vai labums, ko iegūs sabiedrība, ir lielāks par indivīda tiesībām un likumiskajām interesēm nodarīto zaudējumu**Sabiedrības ieguvums tieši saistīts ar katra sabiedrības indivīda mājokļa vai darba telpas (un citas ēkas, kurā viņš atrodas) drošību, kvalitāti un nekaitīgumu. Tā ikvienas telpas atbilstoši noteikta un rezultātā realizēta gaisa ventilācijas un kondicionēšanas, apkures sistēma, kā arī citi energoefektivitāti veicinoši pasākumi (kas skar apkuri, ventilāciju, dzesēšanu, apgaismojumu un karstā ūdens apgādi) ēkai kopumā nodrošina atbilstošu gaisa temperatūru un gaisa tīrību iekštelpās, skābekļa un dienasgaismas pieplūdi, mikroklimatu (pelējuma novēršanu), kā arī paredz attiecīgu finanšu līdzekļu ieguldījumus. Attiecīgi vērā ņemams arī finansiālais aspekts, jo jebkurš energoefektivitāti nodrošinošs un uzlabojošs pasākums prezumē ievērojamus finanšu līdzekļu ieguldījumus. Gadījumos, kad nekorekti noteiktie pasākumi būs noveduši pie negatīvām sekām, to korekcija un jaunu pasākumu ieviešana vietā prasīs papildus un vēl lielākus finansiālus ieguldījumus. Vēršam uzmanību, ka spēkā esošais regulējums jau šobrīd obligātā kārtā visām ēkām paredz vismaz minimālās energoefektivitātes prasības, proti, tās ir nodrošināmas jau esošām, kā arī projektējamām, pārbūvējamām un atjaunojamām ēkām (skatīt Ēku energoefektivitātes likuma 3.pantu). Papildus jāņem vērā, ka patreiz tiek izstrādāti, tulkoti un ieviesti ar energoefektivitāti saistīti vairāk kā 50 jauni Eiropas Savienības standarti, kuri tiek pieskaņoti arī Latvijas apstākļiem un vajadzībām. Tiem ir izstrādāti nacionālie pielikumi un to piemērošana būs obligāta visiem energoefektivitātes un būvniecības nozarē strādājošiem ekspertiem. Neatkarīgs eksperts nevar veikt savus pienākumus kvalitatīvi, kā arī nodrošināt nepieciešamos aprēķinus, ja tā rīcībā nav standarti. Šobrīd neatkarīgu ekspertu reģistrā reģistrēti 94 eksperti. Saskaņā ar LVS sniegto statistiku periodā no 2013. gada līdz 2018. gadam energoefektivitātes jomā (ICS grupa 91.120.10 Siltumizolācija. Ēku energoefektivitāte) 49 dažādu nosaukumu standartus 140 reizes iegādājušies 64 komersanti lietošanai 67 personām, savukārt 2019.gadā - 22 dažādu nosaukumu standartus 38 reizes iegādājušies 17 komersanti lietošanai 21 personai. Ne visas personas ir ekspertu sarakstā. Ņemot vērā statistiku, ir secināms, ka esošā sistēma nav pietiekami efektīva un nenodrošina obligāti piemērojamā regulējuma aktīvu un jēgpilnu izmantošanu, veicot ēku energoefektivitātes aprēķinus.Ievērojot augstākminēto, labums, ko iegūs sabiedrība, ir lielāks par indivīda tiesībām un likumiskajām interesēm nodarīto zaudējumu, jo ieguvums tieši noved pie sabiedrības tiesībām dzīvot un atrasties drošā, kvalitatīvā un veselībai nekaitīgai ēkā. 1. **3) Par papildus gadījumiem, kuros kompetences pārbaudes iestāde uzaicina neatkarīgo ekspertu uz kompetences novērtēšanu.**
2. Noteikumu projekts paredz papildināt spēkā esošos noteikumus ar 27.4.apakšpunktu šādā redakcijā:  “27.4. uzaicina neatkarīgo ekspertu uz kompetences novērtēšanu, ja kompetences pārbaudes iestādes noteiktajā apjomā:27.4.1. nav paaugstinājis kompetenci ar profesionālās pilnveides programmām, semināriem un citiem kompetenci paaugstinošiem pasākumiem, norādot attiecīgā apliecinošā dokumenta izdošanas datumu, derīguma termiņu, izdevēju, profesionālās pilnveides mācību programmas vai pasākuma nosaukumu un apjomu;27.4.2. divus gadus piecu gadu laikā nav praktizējis sertifikātā norādītajā jomā;27.4.3. ja, veicot uzraudzības kārtībā pārbaudi BIS ievadītos energosertifikātus vai apkures sistēmu un gaisa kondicionēšanas sistēmu pārbaudes aktus, konstatē kļūdas, kuras atkārtojas.”

Iekļautais punkts nepieciešams, jo biedrība “Latvijas Siltuma, gāzes un ūdens tehnoloģijas inženieru savienība” kā kompetences pārbaudes iestāde, pamatojoties uz spēkā esošo Ministru kabineta 2018. gada 21. augusta noteikumu Nr. 531 “Noteikumi par neatkarīgu ekspertu kompetences novērtēšanu un profesionālās darbības uzraudzību ēku energoefektivitātes jomā” 22.-24. punktu, veicot pārbaudes BIS ievadītiem neatkarīgo ekspertu izsniegtiem energosertifikātiem, atklājās daudzi pārkāpumi un kļūdas, kas radušās:1. aprēķinos neprecīzi, nepareizi iegūtajos un izmantotajos izejas datos par ēkām;2. aprēķinos veiktos neatbilstoši ekspluatējamu, projektējamu, rekonstruējamu vai renovējamu ēku minimālajām energoefektivitātes prasībām;3. apzinātu normatīvo aktu pārkāpumos.Spēkā esošie noteikumi par pārkāpumiem paredz soda punktu piešķiršanu, brīdinājuma izteikšanu un sertifikāta apturēšanu uz noteiktu laiku līdz gadam. Taču noteikumi neparedz neatkarīgajam ekspertam paaugstināt kompetenci, apgūstot jaunāko savā darbības jomā. Patreiz tiek izstrādāti, tulkoti un ieviesti ar energoefektivitāti saistīti vairāk kā 50 jauni Eiropas Savienības standarti, kuri tiek pieskaņoti arī Latvijas apstākļiem un vajadzībām. Tiem ir izstrādāti nacionālie pielikumi un to piemērošana būs obligāta visiem energoefektivitātes un būvniecības nozarē strādājošiem ekspertiem. Attiecīgi to apgūšanai būs nepieciešams arī paaugstināt profesionālo kompetenci, kā arī vispārēji, lai uzlabotu energosertifikātu kvalitāti un novērstu augstāk minētās kļūdas, veicinātu nepārtrauktu neatkarīgo ekspertu profesionālo pilnveidošanu, neatkarīgam ekspertam regulāri jāpaaugstina nepieciešamā kompetence un prasības.**4) Par pārkāpuma uzskaites soda punktu sistēmas uzlabošanu un precīzāku pārkāpumu definējumu nodrošināšanu.** Neatkarīgo ekspertu profesionālās darbības pārbaude ietverta noteikumu 27.punktā, un 2. pielikumā norādīti ekspertu pārkāpumu veidi un pārkāpumu uzskaites punkti.Neatkarīgā eksperta darbības, aprēķinus un nepieciešamo dokumentu daudzumu nosaka Ministru kabineta 2013. gada 25. jūnija noteikumi Nr. 348 “Ēkas energoefektivitātes aprēķina metode” un Ministru kabineta 2013. gada 9. jūlija noteikumi Nr. 383 “Noteikumi par ēku energosertifikāciju”. Pēc būtības neatkarīgo ekspertu izvērtējumu var iedalīt divās daļās – viena daļa - eksperta veikto ēkas energoefektivitātes novērtējuma aprēķinu izvērtējums un atbilstība normatīvajām prasībām un otra daļa - izstrādāto ēkas energosertifikātu, pielikumu esamība, to reģistrēšana ēku energosertifikātu reģistrā Būvniecības informācijas sistēmā, kā arī ēku energoefektivitātes aprēķinos izmantoto ievaddatu vērtību atbilstība normatīvajiem aktiem.Izvērtējot esošo pārkāpumu un pārkāpumu uzskaites punktu sistēmu, tad no pieciem pārkāpuma veidiem, četri ir saistīti ar ēkas energoefektivitātes novērtējuma aprēķiniem un tikai viens punkts ir vērsts uz normatīvo aktu pārkāpumiem. Bez tam, ja tiek pārkāpti normatīvie akti uzreiz tiek piešķirts maksimālais punktu skaits t.i. 5.Tas nozīmē, ja reģistrējot ēku energosertifitātes novērtējumu ēku energosertifikātu reģistrā Būvniecības informācijas sistēmā un nav pievienoti visi nepieciešamie dokumenti, tad tiek piešķirts maksimālais pārkāpumu punktu skaits - 5. Bieži vien šī ir cilvēciska kļūda, kad ir aizmirsts pievienot kādu no sertifikāta pielikumiem, bet pieļaujot divas cilvēciskas kļūdas tiek saņemti 10 punkti un neatkarīgā eksperta darbība tiek apturēta uz vienu gadu.Bez tam pārkāpumu tabulā ir norādīts pārkāpums - *apzināti* normatīvo aktu pārkāpumi ēku energoefektivitātes novērtēšanas jomā, kas bieži vien rada strīdu situācijas starp speciālistu uzraudzības institūciju un neatkarīgajiem ekspertiem, jo pie jebkuriem pārkāpumiem eksperti norāda, ka tā nav apzināta rīcība un pārkāpumu uzskaites punkti nepienākas. Savukārt nepiešķirot pārkāpuma uzskaites punktus neatkarīgie eksperti savas kļūdas nelabo un speciālistu uzraudzības sistēma pēc būtības nedarbojas.Jaunā redakcijā tiek piedāvāts noteikumu 2.pielikums ar detalizētāku pārkāpumu definēšanu, atbilstoši kuru smagumam piemērots pārkāpumu uzskaites punktu skaits. Jaunā noteikumu 2.pielikuma redakcija paplašina un detalizē neatkarīgo ekspertu pārkāpuma veidus un punktus, lai pie nelieliem pārkāpumiem nebūtu jāpiemēro maksimālie pārkāpumu uzskaites punkti. Piemērojot maksimālo punktu skaitu, var veidoties situācija, ka liela daļa neatkarīgo ekspertu vairs nevarēs darboties, jo uzraudzības institūcijai būs jāapstādina neatkarīgā eksperta profesionālā darbība.Jaunā soda punktu sistēma ļaus neatkarīgiem ekspertiem daudz labāk izprast pārkāpumu veidus un atbilstošos pārkāpuma uzskaites punktus. Papildu varēs uzlabot un precizēt speciālistu uzraudzības institūciju izmantoto metodoloģiju.1. *Normatīvo aktu pārkāpumi un neievērošana ēku energoefektivitātes novērtēšanas jomā, gadījumos, ja pārkāpumi nav norādīti citos punktos* –5 punkti – tiek dzēsts vārds *apzināti*, tas nozīmē, ka pie normatīvo aktu neievērošanas, tiek piešķirts maksimālais punktu skaits (5 punkti), savukārt, ja tiek pārkāpti normatīvie akti, bet pārkāpums tiek norādīts citos punktos, tad piemēro citu pārkāpuma veidu ar mazākiem pārkāpuma uzskaites punktiem. Salīdzinājumā ar iepriekšējo redakciju, tiek pieļauts piešķirt mazāku punktu skaitu par mazākiem pārkāpumiem. Pie jebkuriem pārkāpumiem eksperti līdz šim norādījuši, ka tā nav apzināta rīcība un pārkāpumu uzskaites punkti nepienākas, kas padara par neiespējamu eksperta darbības izvērtēšanu. Nepiešķirot pārkāpuma uzskaites punktus neatkarīgie eksperti savas kļūdas nelabo un speciālistu uzraudzības sistēma pēc būtības tad nedarbojas.
2. *Būvniecības informācijas sistēmā nav pievienots neviens normatīvajos aktos noteiktais ēkas energosertifikāta, pagaidu energosertifikāta, apkures sistēmu apkures katlu pārbaudes akta, apkures sistēmu pārbaudes akta un gaisa kondicionēšanas sistēmu pārbaudes akta pielikums* – 4 punkti – attiecīgais pārkāpuma veids tiek piemērots, ja Būvniecības informācijas sistēmā nav pievienoti normatīvajos aktos norādītie pielikumi, tādējādi ēkas energoefektivitātes novērtējuma rezultātus nav iespējams izvērtēt un pārbaudīt. Tas nozīmē, ka pasūtītājs un būvvalde nav saņēmusi visu nepieciešamo dokumentāciju un aprēķinus.
3. *3.2. Energoefektivitātes novērtējumu aprēķinos pilnīgi vai daļēji nav norādītas izmantotās ievaddatu vērtības –* 3 punkti *–* piemēram ir pievienots pielikums, bet trūkst atsevišķas vērtības, kā rezultātā iesniegtā dokumentācija ir nepilnīga.
4. *4.2. Energoefektivitātes novērtējumu aprēķinos izmantotās ievaddatu vērtības nav atbilstošas normatīvajos aktos noteiktajam –* 2 punkti– piemēram norobežojošo konstrukciju tehniskie rādītāji ir pieņemti ar daudz labākām aprēķina vērtībām, vai iekārtām ir uzrādīti labāki energoefektivitātes rādītāji. Normatīvo aktu piemēri, kas iekļautos šī punkta piemērošanas tvērumā, piemēram norādāmi: Ēku energoefektivitātes likums un uz tā pamata izdotie Ministru kabineta noteikumi, Energoefektivitātes likums, Enerģētikas likums, likums “Par piesārņojumu”, būvniecības jomu reglamentējošie normatīvie akti u.c. normatīvie akti, kuri piemērojami, lai noteiktu energoefektivitātes novērtējumu aprēķinos izmantotās ievaddatu vērtības.
5. *5.1. Ēkas energosertifikātos, pagaidu energosertifikātos, apkures sistēmu apkures katlu pārbaudes aktos, apkures sistēmu pārbaudes aktos un gaisa kondicionēšanas sistēmu pārbaudes aktos konstatēts: […] 5.1.2. Nav norādīta vai norādīta kļūdaina informācija, kura neietekmē kopējos energoefektivitātes rādītājus –* 1 punkts -piemēram ir norādīts norobežojošo konstrukciju siltuma caurlaidības koeficients, bet trūkst sienu biezumu rādītāji. Vai arī nav norādīti iekārtu tehniskie rādītāji un vērtības.

*5.2. Būvniecības informācijas sistēmā nav  ievadīta informācija par iepriekšējā kalendāra gadā apgūtajām profesionālās pilnveides programmām, semināriem un citiem kompetenci paaugstinošiem pasākumiem, norādot to apliecinoša dokumenta izdošanas datumu, dokumenta izdevēju, profesionālās pilnveides mācību programmas vai pasākuma nosaukumu un apjomu un/vai nav pievienots to apliecinošs dokuments* – 1 punkts -saistībā ar speciālistu profesionālās darbības pārbaudes procedūras uzlabošanu, nepieciešams veikt preventīvās darbības t.i. speciālistu apmācība un profesionālās darbības pilnveidošana. Neatkarīgajiem ekspertiem ir jāveic sava profesionālās darbības pilnveidošana un veiktās darbības jāreģistrē Būvniecības informācijas sistēmā, kā to paredz spēkā esošo noteikumu 39.punkta 39.4.apakšpunkts. *Profesionālās pilnveides programmas, semināri un citi kompetenci paaugstinoši pasākumi* ir būtiski, lai neatkarīgo ekspertu darbībā un sagatavotajā dokumentācijā būtu pēc iespējas mazāk kļūdu. Ir svarīgi uzturēt labu darbības sistēmu, kurā iekļauta ekspertu apmācība un pilnveidošanās. Vēl svarīgāk ir, lai eksperts apmācību procesā pārbauda pats sevi, tādējādi pašam sekojot līdzi savai profesionālajai darbībai un fiksē pieļautās kļūdas. Rezultātā tiek nodrošināta kopējās sistēmas veiksmīga darbība. *6. Ēkas energosertifikātos, pagaidu energosertifikātos, apkures sistēmu apkures katlu pārbaudes aktos, apkures sistēmu pārbaudes aktos un gaisa kondicionēšanas sistēmu pārbaudes aktos konstatēts: […] Kļūdas, kas neietekmē ēkas energoefektivitātes novērtējumu un nav vērtējamas kā normatīvo aktu pārkāpumi ēku energoefektivitātes novērtēšanas jomā* – 0 punkti – šajā pārkāpuma punktā tiek norādīti visi nebūtiskie pārkāpumi, kur kļūdas ir līdz 10% un kopumā ir nebūtiskas kļūdas ēkas energoefektivitātes novērtējuma dokumentācijā. Piešķirto punktu skaits ir 0. Pie minētā pārkāpuma formulējuma tiek dzēsts vārds *apzināti*, ievērojot, ka punkti tiek piešķirti par konkrētiem pārkāpumiem. Praksē nav iespējams pierādīt apzinātību vai neapzinātību, it īpaši pie apstākļiem, ka tiek vērtēta dokumentācija, kas sastādīta 3-5 gadus atpakaļ. Rezultātā kā līdz šim pie 5 punktu pārkāpumiem, minētais punkts ļaunprātīgi tika izmantots no neatkarīgo ekspertu puses.0 punkti jau līdz šim noteikti un tie ir arī turpmāk nepieciešami, ievērojot to, ka pie šādiem gadījumiem papildus 0 punktiem neatkarīgajiem ekspertiem tiek noteikti kvalifikāciju paaugstinoši pasākumi. Uzkrājoties šādiem pirmšķietami nebūtiskiem pārkāpumiem, kompetences pārbaudes iestāde vērtē neatkarīgā eksperta kompetenci un nepieciešamību organizēt apmācības. Nepiešķirot pārkāpuma uzskaites punktus vispār neatkarīgie eksperti savas kļūdas nelabo un speciālistu uzraudzības sistēma pēc būtības tad nedarbosies. Pēc noteikumu projekta spēkā stāšanās tiks veikta valsts pārvaldes pakalpojumu “Neatkarīga eksperta kompetences apliecināšana”, “Neatkarīga eksperta profesionālās darbības uzraudzība” un “Neatkarīga eksperta reģistrācija” aprakstīšana portālā Latvija.lv. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Izglītības un zinātnes ministrija, sabiedrība ar ierobežotu atbildību “Latvijas standarts”, Būvniecības valsts kontroles birojs, biedrība “Latvijas Siltuma, gāzes un ūdens tehnoloģijas inženieru savienība” |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Neatkarīgu ēku energoefektivitātes ekspertu, kuriem ir derīgs sertifikāts, skaits ir 94 personas. Šo personu kompetences apliecināšanu profesionālo uzraudzību veic biedrība “Latvijas Siltuma, gāzes un ūdens tehnoloģijas inženieru savienība”.SIA “Latvijas standarts”, kas atbilstoši noteikumu projektam nodrošinās piekļuvi standartiem.Būvniecības valsts kontroles birojs, kas sadarbībā ar sistēmas izstrādātājiem nodrošinās Būvniecības informācijas sistēmas pielāgošanas darbus. |
| 2. | Tiesiskā regulējuma ietekme uz tautsaimniecību un administratīvo slogu | Neatkarīgs eksperts maksu par Latvijas standartu tiešsaistes lasītavas abonēšanu veic līdz ar patstāvīgas prakses uzraudzības gada maksu. Paredzētā maksa – 30 *euro* gadā ir būtiski zemāka kā maksa par atsevišķiem standartiem, neatkarīgam ekspertam tiks atvieglota piekļuve Latvijas standartu tiešsaistes lasītavai un nebūs jāvelta laikietilpīgs darbs ar standartiem lasītavā.Tautsaimniecība iegūs potenciāli kvalitatīvākus neatkarīga eksperta pakalpojumus, izstrādātos ēku energosertifikātus, apkures un gaisa kondicionēšanas sistēmu pārbaudes aktus. Administratīvais slogs palielināsies neatkarīgajiem ekspertiem, veicot profesionālās pilnveides pasākumus, kā arī Būvniecības informācijas sistēmā ievadot profesionālās pilnveides informāciju, tomēr slogs vērtējams kā nebūtisks pret sabiedrības ieguvumiem, uzlabojot neatkarīgu ekspertu kvalifikāciju un uzraudzību.Kompetences pārbaudes institūcijām radīsies papildus pienākumi, tomēr projekts paredz, ka ekspertu profesionālās darbības pārkāpumu gadījumos var tikt pieprasīta atkārtota eksperta kompetences pārbaude, kas nosegs sertificēšanas institūcijas radītās papildu pienākumu izmaksas.  |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Šobrīd BIS neatkarīgu ekspertu reģistrā reģistrēti 94 eksperti. Latvijas standartu tiešsaistes lasītavas abonēšanas maksa tiks samazināta un sastādīs 30 *euro* gadā līdzšinējo 313,19 *euro* gadā vietā. Tādējādi, projekts paredz samazināt atbilstības izmaksas mērķa grupai gadā griezumā 26 619,86 *euro* apmērā (94 x (313,19-30)) = 26 619,86 *euro.* |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020 | Turpmākie trīs gadi (euro) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 12 342 | 0 | 0 | 0 | 0 | 0 |
| 2.1. valsts pamatbudžets | 0 | 12 342 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -12 342 | 0 | 0 | 0 | 0 | 0 |
| 3.1. valsts pamatbudžets | 0 | -12 342 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +12 342 | X |  | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Lai nodrošinātu noteikumu projekta īstenošanu, nepieciešams veikt pielāgošanas darbus Būvniecības informācijas sistēmā. Ņemot vērā līdz šim esošās Būvniecības informācijas sistēmas izstrādes un pielāgošanas izmaksas, aprēķināts, ka noteikumu projektā paredzēto grozījumu ieviešanai nepieciešamas 30 cilvēkdienas. Vienas cilvēkdienas izmaksas ir 411,40 *euro* (ieskaitot PVN), līdz ar to pielāgošanas izmaksas varētu sasniegt 12 342 *euro* (30 x 411,40). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita izmaiņas nav paredzētas. |
| 8. Cita informācija | Būvniecības informācijas sistēmas pielāgošanai nepieciešamais finansējums 12 342 *euro* apmērā tiks nodrošināts Ekonomikas ministrijas budžeta programmā 20.00.00 “Būvniecība” 2020.gadā piešķirto līdzekļu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1apakšpunktam sabiedrībai tika dota iespēja līdz 2019. gada 4. novembrim rakstiski sniegt viedokli par noteikumu projektu. |
| 2. | Sabiedrības līdzdalība projekta izstrādē | Noteikumu projekts izstrādāts sadarbībā un saskaņots ar biedrību “Latvijas Siltuma, gāzes un ūdens tehnoloģijas inženieru savienība”.Paziņojums par līdzdalības iespējām tiesību akta saskaņošanas procesā 2019. gada 21. oktobrī tika ievietots Ekonomikas ministrijas tīmekļa vietnēsadaļā “Sabiedrības līdzdalība” – “Diskusiju dokumenti”, saite:<https://em.gov.lv/lv/Ministrija/sabiedribas_lidzdaliba/diskusiju_dokumenti/> unMinistru kabineta tīmekļvietnē:<https://www.mk.gov.lv/content/ministru-kabineta-diskusiju-dokumenti> |
| 3. | Sabiedrības līdzdalības rezultāti | Iebildumi par noteikumu projektu nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Būvniecības valsts kontroles birojs, sabiedrība ar ierobežotu atbildību “Latvijas standarts”, biedrība “Latvijas Siltuma, gāzes un ūdens tehnoloģijas inženieru savienība”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju izveidi, esošo institūciju likvidāciju vai reorganizāciju.Neatkarīgu ekspertu reģistru uztur Būvniecības valsts kontroles biroja esošo cilvēkresursu ietvaros. Amata vietas papildus netiks izveidotas.Standartu abonēšanas maksa tiek veikta vienlaikus ar patstāvīgās prakses uzraudzības gada maksu, līdz ar to kompetences pārbaudes iestādēm būtiski nemainās ietekme uz institūcijas cilvēkresursiem. |
| 3. | Cita informācija | Nav |

Ekonomikas ministrs J. Vitenbergs

Vīza:

Valsts sekretāra pienākumu izpildītājs

Valsts sekretāra vietnieks E. Valantis

Truhanova, 67013006

Karina.Truhanova@em.gov.lv